title: Israel Sastre
text: Nació n'Uviéu, anque pasó la so infancia ente la capital y Nava. Siempre foi un mocín curiosu ya imaxinativu. Foi'l creador del proyeutu Alcayata Project, nel que dio la posibilidá a otros artistes a colgar una obra suya nel Muséu de Belles Artes d'Asturies per una selmana. Gracies a la so pintura La influencia de la luz en el espacio onírico, inspirada en Dalí, foi seleicionáu por Red Bull ente más de 2000 persones pa formar parte d'una muestra d'arte que viaxó per tol mundu. Esto fizo qu'entamara a destacar. Más recién, abrió'l Muséu de les Fees Artes (MUFA) nun llocal de la so ciudá natal, nel qu'espón les obres qu'él y la so pareya Inés Álvarez constrúin, principalmente con materiales reciclaos.